Den Vest-Sjællandske Avis, 1825-02-18
Jndvaanerne i Landsbyerne vise nu mere Tillid til Englænderne og forlade ikke deres Huse nu som tilforn. Fienden har ikke udviist saa megen Tapperhed, som han gjorde i Begyndelsen, Kongen af Ava skal have forladt sin Hovedstad for at overtage Commanden over Tropperne inde i Provinserne; men Operationerne kunne ikke begynde førend 5te October formedelst Oversvømmelsen, Den Brittiske Armee vil da blive forstærket til 27000 Mand. Tropperne befinde sig i det heele vel. – Den Ostindiske Krig vil koste store Pengesummer; men England har og faaer ogsaa Penge nok. Allene Skibet Aurora, som er kommen tilbage fra Sydamerika har medbragt 2 1/2 Mill. Dollars Contant for privat Regning, og de Engelske Statsindtægter, som i Aaret 823 til 24 udgiorde kun 52 Millioner 677,526 Pund Sterling, have i Aaret 1824 til 25 udgjort, 54 Millioner 236, 192 Pd. Sterling. – Man har nu giort et Forsøg med en Dampvogn fra Killingvorth ved Nevcastellupon Tyne, Lasten udgjorde 48 Tons foruden Maskinen. Den tilbagelagte 7 til 9 1/2 Engelsk Miil i en Time. (Naar Dampvogne ret komme i Gang saa vil det ingen Vanskelighed medføre at opdyrke det heele indvendige af Nyeholland, da de ere ligesaa gode som Canaler eller Floder, og Biergene ere der fulde af Jern.)J det Engelske Parlament ere endnu ikke Ting af stor Vigtighed blevne forhandlede; thi der er meest blevet debatteret og Takaddresserne for Talen fra Thronen, hvilke allerede er bleven voterede, og hvorpaa Kongens Svar er afgivet. Lord King og Marqvien af Landsdovn opponerede imod Tak addressen i Overhuset, og Hr. Brougham i Underhuset. Hr. Brougham holdt især en meget lang Tale, hvori han tog den Catholske Forening i Jrland i Forsvar; Hr. Canning søgte at svække det Jndtryk den havde foraarsaget, ved at replicere den paa en sattrisk Maade. Hr. Hobhouse indblandede Grækernes Anliggender ind i Sagen og ønskede at England vilde foretage sig et afgiørende Skridt for dette ulykkelige, men roesværdige Folk, tillige spurgte han om hvad de Ord i Kongens Tale skulde betyde, at Armeen skulde forøges formedelst Omstændigheder, som stod i Forbindelse med andre Dele af Hs. Majestæts Besiddelser. Skatkammerkantsleren svarede: at Aarsagerne skulde, saasnart som mueligt, blive forelagt Huset, men han kunde erklære: at uagtet denne Forøgelse skal der dog blive bragt en Formindskelle af Skatterne i Forslag. Hr. Canning forelagte Huset den Handelstraktat, som er afsluttet med Dannemark den 16de Juni og underskreven af den Danske Minister Greve C. Moltke. Lordkantsleren har erklæret sig imod de mange Handels-Compagnier, som nu oprettes i England og paastaaer, at en Act af Georg den 1ste giør dem utilladelige, og han vil i Overhuset foretage sig en Motion derimod. Jmidlertid er dog ganske nyeligen to nye Compagnier blevne bragte i Forslag. Handelshuset Riccardo i London har overtaget et nyt Græsk Laan, som skal udgiøre 2 Millioner Pund Sterling, hvorpaa de Græske Fonds ere stegne til 60 PC. – Man har ganske nye Efterretninger fra Grækenland, som naae til Enden at December og ere høist beroeligende. De Capitanos Partie ligger aldeles under; Regieringen faaer Magten og Folket har erklæret sig for den. De Capitanos ere blevne forladte af deres Tropper og tvungne til at begive sig bort fra Peloponnes, hvorved de med stor Møie have reddet sig fra Regieringens Feldtherre Gouras, som pludselig var rykket frem fra Corinth til Gastuni og overfaldt Oprørerne. Deelisannis, Zuinis og Londos indskibede sig om Natten i Gastuni, og søgte forgiæves at faae Tilladelse til at gaae i Land i Messolongi, to Græske Skibe forfulgte dem for at gjøre dem til Fange. Sessinis har taget Flugten til Zante, hvor Folket truede at ville dræbe ham, saa at Regieringen maatte lade ham lægge ind i Hospitalet. Den gamle Colokothron skal have vidst at retfærdiggiøre sig og kaste Skylden paa de øvrige Feldtherrer, og man siger, at han skal erholde Commandoen over de Tropper, som ere bestemte imod Negropont, hvilken Stad bliver blokeret af 6 Krigskibe.